ประกาศกรมการขนส่งทางบกประกาศกรมการขนส่งทางบกเรื่องกำหนดอัตราค่าบริการในการดำเนินการของสถานีขนส่งสัตว์และหรือสิ่งของเพิ่มเติมและวิธีการปฏิบัติเกี่ยวกับการนำรถเข้าออกหรือจอดภายในสถานีขนส่งสัตว์และหรือสิ่งของ----------- ตามประกาศกรมการขนส่งทางบกเรื่อง กำหนดอัตราค่าบริการในการดำเนินการของสถานีขนส่งสัตว์และหรือสิ่งของ ลงวันที่ ๑๒ กรกฎาคม๒๕๔๒ กรมการขนส่งทางบกได้ประกาศกำหนดอัตราค่าบริการในการใช้สถานีขนส่งสัตว์และหรือสิ่งของแต่เนื่องจากอัตราบริการประกาศดังกล่าวยังไม่ครอบคลุมถึงการใช้บริการของผู้ประกอบการขนส่งสินค้ารายย่อยหรือรายที่มีความจำเป็นต้องขนถ่ายสินค้าเป็นครั้งคราวและยังไม่ครอบคลุมถึงค่าบริการใช้ลานจอดรถภายในสถานี ฯดังนั้นเพื่อให้ครอบคลุมถึงการจัดเก็บค่าบริการดังกล่าวและเพื่อประโยชน์ในการจัดระเบียบการเข้าออกและการใช้พื้นที่จอดรถภายในสถานี ฯให้เป็นไปด้วยความเรียบร้อยอาศัยอำนาจตามความในมาตรา ๑๑๕ และมาตรา ๑๑๖แห่งพระราชบัญญัติการขนส่งทางบก พ.ศ.๒๕๒๒ ประกอบกับมติคณะกรรมการควบคุมการขนส่งทางบกกลาง เรื่องกำหนดอัตราค่าบริการในการดำเนินการของสถานีขนส่งสัตว์และหรือสิ่งของเพิ่มเติมในการประชุมครั้งที่ ๑๐/๒๕๔๓ เมื่อวันที่ ๖ มิถุนายน ๒๕๔๓ และประกาศกรมการขนส่งทางบก เรื่องหลักเกณฑ์และวิธีการปฏิบัติเกี่ยวกับการใช้สถานีขนส่งสัตว์และหรือสิ่งของ ลงวันที่ ๑๙มกราคม ๒๕๔๓ จึงกำหนดอัตราค่าบริการในการดำเนินการของสถานีขนส่งสัตว์และหรือสิ่งของเพิ่มเติมและวิธีการปฏิบัติเกี่ยวกับการนำรถเข้าออกหรือจอดภายในสถานีขนส่งสัตว์และหรือสิ่งของดังต่อไปนี้ ข้อ๑ ในประกาศนี้ "สถานีขนส่ง"หมายถึง สถานีขนส่งสัตว์และหรือสิ่งของที่กรมการขนส่งทางบกจัดให้มีหรือจัดตั้งตามพระราชบัญญัติการขนส่งทางบกพ.ศ. ๒๕๒๒ "นายสถานี" หมายถึง ข้าราชการสังกัดกรมการขนส่งทางบกซึ่งอธิบดีกรมการขนส่งทางบกแต่งตั้งให้ทำหน้าที่เป็นนายสถานีขนส่ง "ผู้ใช้บริการ"หมายถึง ผู้เช่า ผู้เช่าช่วง หรือคู่สัญญาอื่นกับกรมการขนส่งทางบกเกี่ยวกับคลังสินค้า อาคารชานชาลาขนถ่ายสินค้าอาคารสำนักงานกลาง อาคารที่พักและโรงอาหารหรือสิ่งอำนวยความสะดวกอื่นใดภายในสถานีขนส่งและให้หมายความรวมถึงพนักงานลูกจ้างของบุคคลนั้นตลอดจนผู้ที่เข้ามาภายในสถานีขนส่งด้วย "ผู้บริหารสถานีขนส่ง" ให้หมายความรวมถึงผู้ที่ได้รับมอบหมายหรือผู้ที่ได้รับอนุญาตจากกรมการขนส่งทางบกให้บริการสถานีขนส่งหรือผู้ได้รับใบอนุญาตจัดตั้งและดำเนินการสถานีขนส่ง ข้อ๒ กำหนดอัตราค่าบริการใช้สถานีขนส่งเพื่อการขนถ่ายสินค้า ๒.๑รถยนต์บรรทุกตั้งแต่สิบล้อขึ้นไป กำหนดอัตรา ๒ ชั่วโมงแรกคันละ๕๐ บาท ชั่วโมง ต่อไปชั่วโมงละ ๓๐ บาทเศษของชั่วโมงให้คิดเป็น ๑ ชั่วโมง ๒.๒ รถตามข้อ ๒.๑ที่ใช้ในกิจการของผู้ที่เช่าอาคารหรือพื้นที่ภายในสถานีขนส่งซึ่งมีบัตรหรือเครื่องหมายการอนุญาตจากผู้บริหารสถานีขนส่งหรือเข้าไปติดต่อกับหน่วยงานราชการของกรมการขนส่งทางบกภายในสถานีขนส่งซึ่งมีตราประทับหรือเครื่องหมายแสดงการติดต่อราชการไม่ต้องเสียค่าบริการใช้สถานีขนส่ง ข้อ๓ กำหนดอัตราค่าบริการใช้ลานจอดรถ ๓.๑ รถยนต์ทุกประเภทกำหนดอัตราชั่วโมงละ ๑๐ บาทต่อคันเศษของชั่วโมงให้คิดเป็น ๑ ชั่วโมง ๓.๒ รถตามข้อ ๓.๑ที่ใช้ในกิจการของผู้ที่เช่าอาคารหรือพื้นที่ภายในสถานีขนส่งซึ่งบัตรหรือเครื่องหมายการอนุญาตจากผู้บริหารสถานีขนส่งหรือเข้าไปติดต่อกับหน่วยงานราชการของกรมการขนส่งทางบกภายในสถานีขนส่งซึ่งมีตราประทับหรือเครื่องหมายแสดงการติดต่อราชการไม่ต้องเสียค่าบริการใช้ลานจอดรถ ข้อ๔ให้ผู้บริหารสถานีขนส่งออกบัตรหรือเครื่องหมายการอนุญาต ตามข้อ๒.๒ และข้อ ๓.๒ ให้กับผู้ที่เช่าอาคารหรือพื้นที่ภายในสถานีขนส่ง ข้อ๕ให้ผู้บริหารสถานีขนส่งประกาศกำหนดอัตราค่าบริการตามข้อ ๒ และข้อ๓ ที่จะเรียกเก็บจากผู้ใช้บริการไม่เกินกว่าอัตราที่กำหนดไว้ในข้อ ๒ และข้อ ๓ และให้ปิดประกาศดังกล่าวไว้ในที่เปิดเผย ณ สถานีขนส่งที่บริหาร ห้ามมิให้ผู้บริหารสถานีขนส่งเรียกเก็บค่าบริการเกินว่าอัตราที่กำหนดไว้ในประกาศตามวรรคหนึ่ง ข้อ๖ให้ผู้บริหารสถานีขนส่งประกาศตามข้อ ๕ ให้กรมการขนส่งทางบกภายในสามสิบวันนับแต่วันที่ออกประกาศดังกล่าว ข้อ๗ผู้ใช้บริการที่นำรถบรรทุกเข้าหรือออกสถานีขนส่ง ต้องแจ้งเวลาในการนำรถเข้าหรือออกสถานีขนส่งต่อนายสถานีหรือผู้บริหารสถานีขนส่งแล้วแต่กรณี ทุกครั้งเมื่อนำรถเข้าหรือออกสถานีขนส่ง ข้อ๘ผู้ใช้บริการต้องชำระค่าบริการใช้สถานีขนส่งและหรือค่าบริการใช้ลานจอดรถ ณ สถานีขนส่งที่เข้าใช้ ข้อ๙ ให้นายสถานีหรือผู้บริหารสถานีขนส่งแล้วแต่กรณี เป็นผู้รับชำระค่าบริการสถานีขนส่งสัตว์หรือสิ่งของและออกใบเสร็จรับเงินให้แก่ผู้ชำระไว้เป็นหลักฐาน ข้อ๑๐ผู้ใช้บริการที่นำรถบรรทุกเข้าสถานีขนส่งเพื่อขนถ่ายสินค้า จะต้องขนถ่ายสินค้า ณ อาคารชานชาลาหรือคลังสินค้าตามที่กำหนด ข้อ๑๑ ผู้ใช้บริการที่นำรถเข้าจอดภายในสถานีขนส่งจะต้องจอดรถตามจุดที่กำหนดไว้ให้ใช้เป็นลานจอดรถ ข้อ๑๒วิธีปฏิบัติอื่นใดซึ่งมิได้กำหนดไว้ในประกาศนี้ ให้ปฏิบัติตามประกาศกรมการขนส่งทางบก เรื่องหลักเกณฑ์และวิธีปฏิบัติเกี่ยวกับการใช้สถานีขนส่งสัตว์และหรือสิ่งของลงวันที่ ๑๙ มกราคม ๒๕๔๓ ทั้งนี้ตั้งแต่บัดนี้เป็นต้นไป ประกาศณ วันที่ ๒๐ มิถุนายน พ.ศ. ๒๕๔๓ พงศกร เลาหวิเชียร อธิบดีกรมการขนส่งทางบก[รก.๒๕๔๓/๖๖ง/๖/๑๗ สิงหาคม ๒๕๔๓] อัมพิกา/แก้ไข ๑/๕/๒๕๔๕ B